Albertine Agnes van Nassau

Albertine Agnes van Nassau (1634-1696) a oa ur gontez izelvroat.

Merc'h e oa d'ar stathouder ("letanant" er velestradurezh) Friedrich Heinrich von Oranien (1584–1647) ha d'e bried Amalie zu Solms-Braunfels (1602–1675). Pempvet merc'h he zud e oa.

Rejantez Friesland, Groningen ha Drenthe e oa. Perzh a gemeras e difennerezh he bro diouzh ar Saozon hag armeoù gall Loeiz XIV.

Dimeziñ ha bugale
Dimeziñ a reas e 1652 d'he c'henderv Willem Frederik van Nassau-Dietz (1613-1664). Tri bugel o doe :
 Amalia van Nassau-Dietz, dimezet da John William III, Dug Sachsen-Eisenach ;
 Henry Casimir II, Kont Nassau-Dietz, dimezet da Henriëtte Amalia von Anhalt-Dessau ;
 Wilhelmina Sophia Hedwig (1664–1667).

Rummad:Tiegezh Oranje-Nassau
Rummad:Ganedigezhioù 1634
Rummad:Marvioù 1696